CELEX: 32009D0147
Language: fi
Date: 2009-02-19 00:00:00
Title: 2009/147/EY: Komission päätös, tehty 19 päivänä helmikuuta 2009 , yhteisön rahoitustuesta vuonna 2008 kasveille tai kasvituotteille haitallisten organismien torjumisesta Saksalle, Alankomaille ja Slovenialle aiheutuneisiin menoihin (tiedoksiannettu numerolla K(2009) 1013)

20.2.2009   
            
            
               FI
            
            
               Euroopan unionin virallinen lehti
            
            
               L 49/43
            
         
      KOMISSION PÄÄTÖS,
   tehty 19 päivänä helmikuuta 2009,
   yhteisön rahoitustuesta vuonna 2008 kasveille tai kasvituotteille haitallisten organismien torjumisesta Saksalle, Alankomaille ja Slovenialle aiheutuneisiin menoihin
   (tiedoksiannettu numerolla K(2009) 1013)
   (Ainoastaan hollannin-, saksan- ja sloveniankieliset tekstit ovat todistusvoimaiset)
   (2009/147/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 23 artiklan,
   sekä katsoo seuraavaa:
   
               (1)
            
            
               Yhteisö voi direktiivin 2000/29/EY nojalla myöntää jäsenvaltioille rahoitusta sellaisiin tarpeellisiin toimenpiteisiin suoraan liittyvien menojen kattamiseksi, joita on toteutettu tai joita aiotaan toteuttaa kolmansista maista tai yhteisön muilta alueilta peräisin olevien haitallisten organismien kulkeutumisen estämiseksi hävittämällä organismit, tai jos se ei ole mahdollista, estämällä niiden leviäminen.
            
         
               (2)
            
            
               Saksa, Alankomaat ja Slovenia ovat vahvistaneet omat toimenpideohjelmansa niiden alueille kulkeutuneiden kasveille haitallisten organismien hävittämiseksi. Ohjelmissa määritellään tavoitteet, toteutettavat toimenpiteet sekä niiden kesto ja kustannukset. Saksa, Alankomaat ja Slovenia ovat hakeneet yhteisön rahoitustukea näille ohjelmille direktiivissä 2000/29/EY säädetyssä määräajassa ja kasvien terveystarkastuksiin tarkoitetun yhteisön rahoitusosuuden myöntämiseen liittyvien säännösten täytäntöönpanoa koskevista yksityiskohtaisista säännöistä ja asetuksen (EY) N:o 2051/97 kumoamisesta 14 päivänä kesäkuuta 2002 annetun komission asetuksen (EY) N:o 1040/2002 (2) mukaisesti.
            
         
               (3)
            
            
               Saksan, Alankomaiden ja Slovenian toimittamien teknisten tietojen perusteella komissio on voinut analysoida tilannetta tarkasti ja kokonaisvaltaisesti ja tulla siihen tulokseen, että direktiivissä 2000/29/EY ja erityisesti sen 23 artiklassa vahvistetut edellytykset yhteisön rahoituksen myöntämiseksi ovat täyttyneet. Sen vuoksi on aiheellista säätää yhteisön rahoitustuesta kyseisistä ohjelmista aiheutuneiden menojen kattamiseksi.
            
         
               (4)
            
            
               Yhteisön rahoitustuki voi kattaa enintään 50 prosenttia tukikelpoisista menoista. Yhteisön rahoitustuen määrää Alankomaiden esittämälle ohjelmalle Diabrotica virgifera virgifera Le Conten torjumiseksi olisi kuitenkin direktiivin 2000/29/EY 23 artiklan 5 kohdan kolmannen alakohdan mukaisesti vähennettävä, koska kyseisen jäsenvaltion ilmoittamalle ohjelmalle on jo komission päätöksen 2007/877/EY (3) nojalla myönnetty yhteisön rahoitusta.
            
         
               (5)
            
            
               Komissio selvittää direktiivin 2000/29/EY 24 artiklan mukaisesti, onko kyseisten haitallisten organismien kulkeutuminen aiheutunut puutteellisista tutkimuksista tai tarkastuksista, ja hyväksyy tarkastuksensa tulosten perusteella vaadittavat toimenpiteet.
            
         
               (6)
            
            
               Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (4) 3 artiklan 2 kohdan a alakohdan mukaisesti kasvien terveyttä koskevat toimet rahoitetaan Euroopan maatalouden tukirahastosta. Näiden toimien varainhoidon valvontaan sovelletaan edellä mainitun asetuksen 9, 36 ja 37 artiklaa.
            
         
               (7)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Hyväksytään yhteisön rahoitustuki vuodeksi 2008 kattamaan Saksalle, Alankomaille ja Slovenialle aiheutuneita menoja direktiivin 2000/29/EY 23 artiklan 2 kohdassa määritellyistä tarpeellisista toimenpiteistä, jotka on toteutettu liitteessä luetelluissa hävittämisohjelmissa asianomaisten haitallisten organismien torjumiseksi.
   2 artikla
   1.   Edellä olevassa 1 artiklassa tarkoitetun rahoitustuen kokonaismäärä on 871 953 euroa.
   2.   Yhteisön rahoitusosuuden enimmäismäärät kutakin ohjelmaa varten ilmoitetaan liitteessä.
   3 artikla
   Liitteessä vahvistettu yhteisön rahoitustuki maksetaan seuraavien edellytysten täyttyessä:
   
               a)
            
            
               toteutetuista toimenpiteistä on toimitettu todisteet asetuksessa (EY) N:o 1040/2002 vahvistettujen säännösten mukaisesti;
            
         
               b)
            
            
               asianomainen jäsenvaltio on esittänyt komissiolle maksupyynnön asetuksen (EY) N:o 1040/2002 5 artiklan mukaisesti.
            
         Rahoitustuen maksaminen ei vaikuta direktiivin 2000/29/EY 24 artiklan mukaisten komission suorittamien tarkastusten toteuttamiseen.
   4 artikla
   Tämä päätös on osoitettu Saksan liittotasavallalle, Alankomaiden kuningaskunnalle ja Slovenian tasavallalle.
   
      Tehty Brysselissä 19 päivänä helmikuuta 2009.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  EYVL L 157, 15.6.2002, s. 38.
   
      (3)  EUVL L 344, 28.12.2007, s. 51.
   
      (4)  EUVL L 209, 11.8.2005, s. 1.
   
      LIITE
      HÄVITTÄMISOHJELMAT
      Selitys:
      a= hävittämisohjelman toteuttamisvuosi.
      I osa —   Ohjelmat, joiden osalta yhteisön rahoitustuki on 50 prosenttia tukikelpoisista menoista
      
                  Jäsenvaltio
               
               
                  Torjuttu haitallinen organismi
               
               
                  Saastuneet kasvit
               
               
                  Vuosi
               
               
                  Tukikelpoiset menot
                  (EUR)
               
               
                  Yhteisön enimmäistuki ohjelmaa kohden
                  (EUR)
               
            
                  Saksa, Baden-Württemberg
               
               
                  
                     Diabrotica virgifera
                  
               
               
                  
                     Zea mays
                  
               
               
                  2007
               
               
                  481 817
               
               
                  240 908
               
            
                  Saksa, Baijeri
               
               
                  
                     Diabrotica virgifera
                  
               
               
                  
                     Zea mays
                  
               
               
                  2007
               
               
                  197 319
               
               
                  98 659
               
            
                  Alankomaat
               
               
                  
                     Diabrotica virgifera
                  
               
               
                  
                     Zea mays
                  
               
               
                  2006
               
               
                  125 320
               
               
                  62 660
               
            
                  Alankomaat
               
               
                  
                     PSTVd
                  
               
               
                  
                     Brugmansia spp., Solanum jasminoides
                  
               
               
                  2006, 2007
               
               
                  687 606
               
               
                  343 803
               
            
                  Alankomaat
               
               
                  
                     TRSV
                  
               
               
                  
                     Hemerocallis spp., Iris spp.
               
               
                  2006
               
               
                  148 589
               
               
                  74 294
               
            
                  Slovenia
               
               
                  
                     Dryocosmus kuriphilus
                  
               
               
                  
                     Castanea sp.
               
               
                  2007
               
               
                  41 307
               
               
                  20 653
               
            
         
      II osa —   Ohjelmat, joiden osalta yhteisön rahoitustuen määrä vaihtelee sovellettavan vähennyskertoimen mukaan
      
                  Jäsenvaltio
               
               
                  Torjuttu haitallinen organismi
               
               
                  Saastuneet kasvit
               
               
                  Vuosi
               
               
                  a
               
               
                  Tukikelpoiset menot
                  (EUR)
               
               
                  Osuus
                  (%)
               
               
                  Yhteisön enimmäistuki
                  (EUR)
               
            
                  Alankomaat
               
               
                  
                     Diabrotica virgifera
                  
               
               
                  
                     Zea mays
                  
               
               
                  2007
               
               
                  3
               
               
                  68 837
               
               
                  45
               
               
                  30 976
               
            
         
      
                  Yhteisön rahoitustuki yhteensä (EUR)
               
               
                  871 953